**Үлгілі ата-ана қандай болады?**

Қазіргі кезде, ата-аналар, балаларын тəрбиелей отыра, бұл мəселе төңірегінде теориямен айналыспайды, өздерінің ішкі сезімі қалай нұсқаса, өмірлік тəжірибе мен қалыптасқан жағдайға негізделіп солай əрекет етеді. Ананың бала тəрбиесіне тигізетін əсерінің сипаты мен дəрежесі, соңғы кездері айтылып жүргендей, ана мен бала арасында қалыптасатын «бір-біріне құштарлық» сапасы жəне дəрежесімен айқындалады. Құштарлық деп психологияда қатты өзара байланыспен, екі жақты интенсивті сезімдер жəне маңызды эмоционалдық байланыстармен сипатталатын қарым-қатынастар аталады.

Ең алдымен, ананың нұсқауы парыз жəне жауапкершілік сезімімен анықталады. Баланы эмоционалды қабылдау деңгейі- төменірек. Ананың баланы тəрбиелеу - ауыр жұмысты ешнəрсеге қарамай атқару керек дейтіндей сипатта болуы тəн. Мұндай ана, тіпті, қатал жəне талап қойғыш болады. Ал бала, кішкентай кезінен бастап өзі көргісі келген тəрбиелік қарым-қатынастан айырылады, ол, өз кезегінде, оның өміріне теріс əсер етуі ықтимал. «Тəрбиелеу-менің парызым жəне азабым».

Ананың өз баласына салауатты құштарлығы балаға келесі ұғымдарды білдіреді: – анасы сияқты сенімді; – сол сияқты бірқалыпты; – оларға сенуге болады.

Міне, баланың өзіне, қоршағандарға айналасындағы дүниеге деген сенімінің қалыптасуына тек қана ана ерекше жауапкершілікте. «Бесік тербеткен қол, шынында да əлемді билейді» (Уильям Росс Уоллес).

Ғалымдар ерте балалық шағының жағдайын жəне оқу үлгерімінің жағдайын мектептегі бастауыщ сыныппен байланыстырады: сəби кезіндегі анасының əсер ету сипаты бастауыш мектеп жасы кезіндегі жемістілігі немесе жеңілісін анықтайды; бірақ, сəбилік кезінде болған анасының балаға деген терең белгілі көзқарасы кішкентай, орта жəне ересек жас кезінде ешқайда кетпейді, ол өсіп келе жатқан адамға ықпалын тигізіп отырады

**Жақсы ана** тəрбиеде қателіктер жібергенін мойындайды жəне осы факторды өзінің өмірінде есепке алады; өзінің қателіктерін кінəсыз жəне аяушылықсыз түзейді. Ол қолынан барлығы бірдей келу мүмкін емес екендігін біле тұра, өзінің жіберген қателіктерінен тоқырап қалмайды, себебі оларды түзетуге, қателіктерге сүйене отырып үйренуге жəне əрі қарай жылжуға дайын болады.

**Жақсы əке болуды** – «қажет», «қиын», «тамаша» деген сөздермен сипаттауға болады. Жəне тек қана керек емес, қажет! Əкесімен баласының қарым-қатынасы анасына қарағанда жиі болмайды, себебі əкесі анасының құзіреттілігіндегі барлық жағынан қорғаушы, сақтаушы, жақсы көруші рөлін ойнмағандықтан болар. Əсіресе, анасы басты адам болып саналатын, бала өмірінің алғашқы үш жылы. Тіпті ең қамқоршыл əке осы кезде оның «көмекшісі» ғана болып жүреді